158 MEGJEGYZÉSEK A MAGYAR BOTANIKAI LAPOK BÍRÁLATÁRA. 



követett el. A bíráló ezeknek a számát sok-nak mondja ; az ismertetés számtalan 

 növényneve között valóban 13 van hibásan írva ; ezek közül azonban 10 esetben a 

 hiba nem zavarhatja meg a szakértő olvasót, de van három, melynek helyre- 

 igazítását e helyen közlöm, ú. m. : 



a 17-ik oldalon felülről a 24-ik sorban Melampyrum Zawadzkyi helyett 

 olv. Melandryum ; 



a 22-ik oldalon alulról a 12-ik sorban Andromeda arachnoides helyett 

 olv. Androsace és 



a 23-ik oldalon felülről a 6-ik sorban Pinus meridionalis helyett 

 olv. Pirus. 



8. Hogy az ismertető a román »stina«-t, a felső-vidéki tótok »kolibáját« 

 összetévesztette a hevenyében összetákolt »galiba«, illetőleg »kaliba«-val 

 (Lásd Nagy Magy. Szótár II. 1018. és III. 343.), mint a milyenben az ismer- 

 tető is Szatmármegyében a Kisbánya melletti erdőben majdnem három hétig 

 tanyázott, az is hiba. A stina, koliba, osztena, isztina, sztana (Lásd Nagy 

 Magy. Szótár II. 421.) állandó alkotmányok. 



IRODALMI ISMERTETŐ. 



Páter Béla : Gazdasági növénytan. I. rész. A virágtalan növények 

 ismertetése, különös tekintettel termesztett növényeink betegségeire. Kolozsvár, 1902. 



Szegényes gazdasági szakirodalmunk lapozgatása közben már gyak- 

 rabban találkoztunk P á t e r Bélának, a kolozsvári gazdasági tanintézet 

 jeles tanárának nevével, a ki újabban is olyan művel ajándékozta meg a 

 magyar gazdaközönséget, a minőnek eddig valóban nagy hiányát éreztük. 



Páter művét nemcsak tankönyvnek szánta a mezőgazdasági tanulók 

 részére, hanem kézikönyvnek is a gazdák számára. Meg is felel mindkét 

 czélnak. Úgy van megírva, hogy abban nem annyira a tudományos, mint 

 inkább a gyakorlati szempontok domborodnak ki. Azon növényosztályokon, 

 rendeken és családokon, melyek a gazdát közelebbről nem érdeklik, csak 

 rövidesen siklik át, ellenben azokat a növényeket, melyeknek akár hasznos, 

 akár káros jelentőségük van a mezőgazdaságra nézve, azokat szükség szerint 

 való bőséggel tárgyalja és pedig alaposan, érthetően és népszerűen. 



A 183 oldalra terjedő és 100 rajzzal kísért mű bolti ára 2 korona 

 80 fillér, gazdasági akadémiai és tanintézeti hallgatók a szerzőnél 2 koronáért 

 is megszerezhetik. Melegen ajánljuk e könyvet az érdeklődő gazdaközönség 

 figyelmébe. Thaisz (Budapest). 



Adamovic, Lujo : Zimzeleni pojas jádranskog primorja. (Az adriai 

 partvidék örökzöld növényzeti öve.) Glas, LXI. Kir. szerb tudom. akad. 

 Belgrád, 1901. 



Adamovic a mediterrán-vidéket Engler és Drude értelmében 

 fogja föl, mely alatt nemcsak a Földközi-Tenger melléki országoknak keskeny 

 partvidéki csíkjai értendők, hanem az ezekhez csatlakozó és velük florisztikai- 

 lag bensőleg összhangzó belsőbb földterületek is sorozandók. 



